Vita:Összekötő vasúti híd

message: Ez mitől cikk? A képtől, a linktől, vagy a sablontól?--Dami reci 2006. december 15., 17:18 (CET)
replies: text: ki kellene bővíteni az Északi összekötő vasúti híd szócikk mintájára + mikor épült, ki tervezte stb.

text: A sablon miatt is szükség van erre a cikkre ("szisztematikus" csonk).--Linkoman 2006. december 15., 17:23 (CET)
maradjon, az utóbbi pár napban lett egy hídszakértőnk, ő majd biztos tudja legalább az alapokkal bővíteni. – Alensha  üzi 2006. december 15., 17:29 (CET)
thread_title: Untitled

message: A Déli összekötő vasúti híd elnevezés (azaz a szócikk címe) egy igen gyakori tévedés a közéletben, és mondhatom: a vasutas szakma köreiben is. A híd az ún. összekötő vasút megépítéséhez vált szükségessé, mely a 1872. évi IX. törvénycikk alapján született, hogy összekösse a Duna két partján levő különböző vasúttársaságok különböző vonalait, lásd térképen. A híd a vonalól kapta nevét: megépült az összekötő vasút hídja.
Azt már a Budapest–Esztergom tervezésekor eldöntötték, hogy a vonal budapesti végpontja a Duna bal partján lesz, így a másik budapesti vasúti híd a vasútvonal épülésével egyidőben született (1892). Az Újpesti vasúti hídra tehát az összekötő híd elnevezés nem indokolt, helytelen, megtévesztő. Ugyanis összekötő funkciója annyi, mint bármely másik hídnak: a folyó két partját köti össze. Ezen alapon minden hidunk összekötő: a Szolnoki összekötő híd stb. A jogos és példálózó viccet félretéve: a vasútvonal építése során a nyomvonalat keresztező Duna folyam áthidalásáról van szó, összekötésről nem. (Megjegyzem: a dunaföldvár–solti vasúti kapcsolatra sokkal inkább illett volna ez a megjelölés, ott mégis sosem került elő.)
Az Északi összekötő vasúti híd név tehát tökéletes abszurdum. Ebből következik, hogy Budapest egyetlen hídja, melyet Összekötő hídnak nevezhetünk, nem igényli a déli megkülönböztető jelzőt.
Minden régebbi forrás az Újpesti vasúti híd és az Összekötő vasúti híd elnevezéseket használja.
Sajnos nem tudok belinkelni korabeli dokumentumokat (melyekben ezt a sejtésemet ellenőriztem volt, mielőtt erről meggyőződtem), csak az 1872. évi IX. törvénycikket, egy építős cikket, ahol figyelnek a szóhasználatra, és egy közlekedéstörténeti honlap egy lapját. De ha a szavaimmal (az érveimmel és felsorolt példáimmel) kapcsolatos kétkedést mint eredendő szellemi ellenállást nem tudnám eloszlatni a vasútbarátokkal, sem a vasutas szakma egy részével –amit még meg is értek, én is tíz éven át hallottam, hallgattam, használtam a kifogásolt elnevezéseket, míg belegondoltam a szavak jelentésébe, és tűnődni kezdtem–, álljon itt egy link egy komoly szakmai kiadványról, mely kiadós ára ellenére furcsa módon elérhető a Világhálón: Dr. Gáll Imre: A budapesti Duna-hidak. 
Miért terjedt el –mindezek ellenére– ennyire széles körben (nemcsak amatőr cikkek és oldalak, de térképek, szakmai jellegű kiadványok is) ezeknek a hibás elnevezéseknek a használata? Erre a kérdésre én is nagyon szeretném tudni a választ. Körülbelül annyira, mint hogy ki találta ki az UV villamos-típusjelölés jelentésére az új villamos-legendát. 
replies: text: Újabban előkerült szakcikkek az összekötő vasúti hídról (egyedi név): 
Seefehlner Gyula: A budapesti összekötő-vasút Duna-hídjának vasszerkezete (III.) Seefehlner Gyula: A budapesti összekötő-vasút tervezete és építése (I. rész: tervezet) Seefehlner Gyula: A budapesti összekötő-vasút tervezete és építése (II. rész: építkezés) Kölber Ernő: A budapesti összekötő vasúti Duna-híd átépítése (részlet: történeti áttekintés) Kölber Ernő: A budapesti összekötő vasúti Duna-híd átépítése (részlet: vasszerkezeti munkák, gyártás, szerelés) 
A szócikkbe is befűztem hivatkozásként. Üdvözlettel: Capras Dávidvita 2013. augusztus 7., 22.25 (Köz.-e. ny. i.)

text: 1945 előtt sehol nem volt északizva meg délizve leírva. 1877-ben adták át az ún. Összekötő vasutat: Kőbánya–Kelenföld (kár, hogy a minap elkezdték déli körvasutazni). Az északizással-délizéssel együttes név az új rezsim marketingje lehet. Még a BKV se vette át! A 15-ös villamos végállomásának neve is Újpesti vasúti híd volt.A várostérképek egy részére beszivárgott, de főleg 1989 után, amikor már bárki bárkinek hihette magát és szakmai lektorálás nélkül írhatott (Gáll Duna-hidas könyve nyilván nem). Meg egy festmény és egy bélyeg délizik, az valóban javíthatatlan, hisz' művészi önkifejezés. De ugye a tömeg a delfint is halnak mondja, jugoszlávnak is vallják magukat emberek mindmáig a népszámláláson. : ) Capras Dávidvita 2019. december 18., 12.49 (Köz.-e. i.)
Nem értem, ha valóban annyira szilárd alapja van annak, hogy a híd összekötő, és nem déli, akkor 2007 és 2019 között minek kellett vajon ennyi szót fecsérelni rá, sok témához nem kapcsolódó dologgal teleszőve (UV villamos, újpesti híd, jugoszlávok stb.), hiszen bizonyításra elég lett volna nulla körítés és egy hivatkozás is. Mindegy is, csak azt szerettem volna ehhez a témához hozzátenni, hogy 2023-ban pedig „Déli vasúti összekötő híd” néven kapott vasúthatósági engedélyt. – balint36 ügyfélszolgálat 2023. szeptember 24., 12:57 (CEST)
thread_title:  Javítanivaló: a híd elnevezése 

message: * Szőnyi István (1894–1960): Déli vasúti összekötő híd (1931) 
* Ecsődi Ákos (1902–1983): A budapesti déli összekötő vasúti híd (1932)
* Vertel József (1922–1993): Budapest hídjai bélyegsorozat (1964), Déli összekötő vasúti híd 
Egyre inkább úgy vélem déli elnevezés-bővítés a kérdéses hídról a II. világháború utáni újjáépítésben születhetett, előtte még nem láttam így említve. A Szőnyi-festményen pedig az az íves tartójú szerkezet van, ami 1944 utolsó napján tönkrement. Vagyis, ha a festmény a címét nem utólag kapta, akkor a köznyelvben már létezhetett a déli jelző. 
Műalkotások nevében a címadás szabadságát nem vitatom. 
Viszont a híd neve Összekötő vasúti híd (a mai Kőbánya felső és Kelenföld állomások közt megépült összekötő vasút hídja), és 1945 előtt minden térképen is (, , ) is így ábrázolják, pláne a szakcikkekben stb. Utána már vegyes a kép, az eredeti mellé számtalan variáció született, amióta égtájakat biggyesztettek ennek, meg az Újpesti vasúti hídnak a nevébe. Függetlenül attól, hogy a Déli Vasúttársasághoz (1923-tól DSA) nem volt köze, és az újpesti híd nem összekötő vasúti híd – még ha északra is fekszik valamitől. Capras Dávid vita 2013. november 18., 16.10 (Köz.-e. i.)
thread_title:  Az összekötő híd ábrázolása különböző című műalkotásokon 

message: Tényleg fegyveres őrök őrzik? Én még sosem láttam egyet sem. Hol van az állomáshelyük? – Perfectmisside írj! 2011. április 21., 19:55 (CEST)
replies: text: A híd mindkét hídfőjénél, a vágányoktól délre van egy-egy strázsahely. Ha a 103-as busszal állsz a csúcsforgalomban a Lágymányosi hídon, akkor megfigyelheted őket. Joliet Jake vita 2011. április 24., 21:06 (CEST)
replies: text: :Kösz az infót, meg fogom nézni. – Perfectmisside írj! 2011. április 24., 22:00 (CEST)
Gyermekkoromban fegyveres iparőrök teljesítettek ott szolgálatot. Patera
thread_title:  Fegyveres őrök 

message: Érdekes, és fontos, ám sajnos forrás nélküli adalék került a cikkbe Deluny szerkesztő jóvoltából:
 A hídtervezője az 1870-ben Magyarországra érkezett belga mérnök Léon d’Elhoungne volt. A híd építési munkái 1873. szeptember 29-én kezdődtek meg, ekkor süllyesztették le az első keszont a pesti oldali mederpillér építéséhez. A lesüllyesztett keszonokban levegőtúlnyomás mellett készítették el a mederpillérek alapozását. A teherbíró réteg eléréséhez a keszonok legnagyobb süllyesztési mélysége a Duna nulla vízszintje alatt  volt. A pilléreket az árvízmagasságig kisebb részben az osztrák gmundeni, nagyobb részben a Prága melletti volsani bányákból szállított gránittal, afelett sóskúti mészkővel burkolták. Az árvizek és kőszállítási problémák ellenére a pillérek és más alépítmények 1875 augusztusára elkészültek.
A fenti információkat kizárólag a szerkesztő birtokában lévő családi dokumentumok alapján írta, így forrás egyelőre nem lesz hozzá, de kár volna veszni hagyni, ezért másoltam át ide. Bátorítottam Deluny-t, hogy próbálja meg publikálni a szaksajtóban az információit. Palotabarát vita 2019. augusztus 23., 00:14 (CEST)
Itt vannak a híd tervei az asztalomon. Vicc ez a Wikipédia, mert ami a neten eddig nem volt fenn, az nem is igaz. No sebaj, töröld.
– Deluny üzenőlapja  2019. augusztus 23., 00:25‎ (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
replies: text: Ez a korszellem, itt tart az alázat az írott források iránt, ennél jobb már nem lesz. Keserű öröm, hogy másnál is látom kimondva. Capras Dávid vita 2023. augusztus 3., 15.42 (Köz.-e. ny. i.) Capras Dávid vita 2023. augusztus 3., 15:43 (CEST)
thread_title:  A híd tervezője 

message: Találtam egy képet a frissen átadott hídról, amit a híres fényképész készített. Joliet Jake vita 2020. május 27., 19:07 (CEST)
thread_title:  1948-as kép Robert Capa-tól